als_Latn dik_Latn sag_Latn
Të paktën 11 persona mbetën të vrarë dhe mbi 40 të tjerë u plagosën si pasojë e një sulmi terrorist në metronë e Shën Petërburgut, në Rusi.
Pamjet brenda stacionit ku shpërtheu bomba tregojnë njerëz të cilët kërkojnë dëshpërimisht për të mbijetuar në brendësi të vagonëve.
Mes viktimave është edhe një vajzë 15-vjeçare, njoftuan autoritetet.
Shpërthimi ndodhi pranë stacionit Sennaya, një linjë tejet e populluar në zemër të Shën Petërburgut.
Fillimisht u raportua për dy bomba artizanale të mbushura me gozhdë, por autoritetet ruse sqaruan se pati vetëm një shpërthim dhe njoftuan se një tjetër bombë u gjet e pashpërthyer në një stacion metroje aty pranë.
Mediat vendase publikuan imazhe të personit të dyshuar si atentator. Ai shfaqet në sheshin pranë stacionit ku ndodhi masakra, pak çaste para ngjarjes.
Gjithsesi ende nuk ka një konfirmim zyrtar për identitetin e tij. Policia ruse është në kërkim të dy personave, të dyshuar si autorë të masakrës.
Gjatë momentit të shpërthimit, në qytet ishte edhe Presidenti Vladimir Putin. Ai njoftoi nisjen e menjëhershme të hetimeve, duke lënë të hapur edhe pistën e terrorizmit ndërkombëtar.
Tv Klan
als_Latn als_Latn als_Latn als_Latn als_Latn als_Latn als_Latn als_Latn jav_Latn